Viisitoista euroa sisältäen väliaikakahvit
Musiikkinäytelmän teemana on rakkauden ja parisuhteitten mutkikkaat kuviot. Vanhat ystävyyssuhteetkin ovat koetuksella, kun suhteitten seitit ulottuvat Amerikkaan asti. Ammattimuusikoista koostuva orkesteri pitää huolen siitä, että näytelmän laulut vievät näytelmää kohti - niin onnellistako loppua? Tervetuloa katsomaan pitääkö rakkaus pintansa Atlantin valtamerenkin yli.
Leo Zenjugan alias Leo Sarhiolan taidenäyttely esittelee Alavudella 60-luvulla eläneen mystisen taiteilijan monipuolista tuotantoa. Kaikki näyttelyn teokset on lainattu alavutelaisilta yksityishenkilöiltä. AVOINNA TI-SU KLO 12-18
Näyttely mestaripelimanni Airi Hautamäen urasta
Taidekeskus Harrin keräilijähuoneessa on nähtävänä alavutelaisen mestaripelimanni Airi Hautamäen urasta kertova näyttely. Esillä muun muassa Airin haitareita ja palkintoja eri vuosikymmeniltä. AVOINNA ti-su klo 12-18
Perinteinen Kesäyön Köpöttely - retki pyöräillen tai kävellen Ähtäristä Mantilanjärvelle järjestetään perjantaina 17.6.2022!
PYÖRÄILIJÄT - Lähtö klo 19.30 Ähtäristä Puistolan pihasta (Puistotie 4, 63700 Ähtäri), josta pyöräillään lähellä Alavuden rajaa sijaitsevan Mantilanjärven maisemiin. Pyöräilyreitti: Puistotie-Koulutie-Ähtärintie- Ostolantie-Laajantie-Kytösaarentie-Töysäntie-Sappiontie-Lamminahontie-Luomantie. Pyöräillään samaa reittiä takaisin. Matka on yhteensä noin 28 km. Ajovarustus: kypärä, huomioliivi ja muu sään mukainen vaatetus sekä omavalintaiset juomat/eväät. KÄVELIJÄT - Lähtö klo 18.30 Ähtäristä Kellomäen talolta Kellomäentien päästä, johon voi jättää autot. Kävellään Sappionjärvien kautta Lamminahonkylälle ja sieltä Luomantietä Mantilanjärvelle. Kävelylenkin pituus Mantilanjärvelle ja sieltä takaisin on yhteensä noin 12 kilometriä. Mukaan säänmukainen vaatetus ja omavalintaiset juomat/eväät. Mantilanjärven rannalla Luoman nuotiopaikalla on tarjolla makkaraa, nokipannukahvit ja mehua klo 20 alkaen. Nuotiopaikalla tapaamme Töysästä ajamaan lähteneen pyöräilijäryhmän. Paluu takaisin pyörillä ja kävellen kesäyön saapuessa. Kesäyön Köpöttely on järjestetty vuosittain vuodesta 1983 alkaen ja sen järjestävät yhteistyössä Töysän Talsijat ry ja Suomenselän Samoilijat ry. Tervetuloa!
Lähdöt Ähtärin Puistolasta ja Kellomäestä
Suomenselän Samoilijat ry ja Töysän Talsijat ry
Liikuntaleikkitapahtuma lapsille klo 12-13 sekä 14-15
Teemu Pukki Dream Team Liikuntaleikkikiertue on Perinneleikit ry:n ja Vaasan Koulunäkin yhteistyössä järjestämä liikuntaleikkitapahtuma lapsille. Tapahtumassa on tarjolla liikuntaleikkirata lapsille ja osallistujille on luvassa tuotepalkinto radan suorittamisesta.
Teemu Pukki Dream Team Liikuntaleikkikiertue Seinäjoella 12.6.
TOISAALTA on taidegraafikko Taru Salosen yksityisnäyttely. Taidenäyttelyn aiheena ovat ladot. Salosen puupiirroksissa ladot ovat ajan ja sään hapertamia maisemallisia kiintopisteitä ja ihmisen jälkeä ympäristössä. Ladot edustavat pysyvyyttä, kontrastina ympäristön muutoksille ja luonnon syklisyydelle. Latojen kautta Salonen tutkii suhdettaan kollektiiviseen sielunmaisemaan. Näkökulma teemaan on ohikulkijan. Ladot matkan varrella voimistavat vierauden tunnetta ja ajasta ja paikasta irrallaan olon kokemusta. Ohilipuva maisema on kuva, johon upottaa omat ajatuksensa. Näkymä ruokkii ja heijastaa sen hetkistä mielentilaa. Lato on anonyymi ja asumaton, samalla kuitenkin se on tuttu kaikille. Toisaalta lato on etäinen paikka, jossa ei lomailla. Lato on tienvarressa, peltojen keskellä tai metsän reunassa. Lato on rajattu tila, joka piilottaa ja suojaa. Toisaalta ladon seinistä paistaa päivä läpi ja lato on kuin sälekaihdin silmien edessä. Aika ja historia puhkovat ladon seiniä. Tänä keväänä maailman tapahtumat vaikuttivat Salosen taiteelliseen työskentelyyn. Toisaalta ilmestyi uhkaa ja pelkoa, mikä jätti jälkensä kuviin. Taru Salonen on kuvataiteilija ja kuvataideopettaja, joka asuu ja työskentelee Turussa. Hänen pääasiallinen menetelmänsä on yhden laatan puupiirros. Teoksissaan Salonen yhdistää maalauksellisuutta ja graafista kaiverrusjälkeä. Varikkogallerian näyttelyteokset ovat valmistuneet vuosina 2021-22. TOISAALTA-näyttely saa jatkoa uutena näyttelykokonaisuutena joulukuussa Joella Galleriassa Turussa. Näyttelyä on tukenut Taiteen edistämiskeskus.
Päivi Latvalan näyttely Oman maan Mansikki 1.6.-4.7. Villa Väinölässä - Taiteen kautta herättelyä maaseudun hyvinvointiin ja tulevaisuuteen
Päivi Latvala keskittyy taiteessaan lehmiin. Eläinmaalauksillaan Latvala haluaa tuoda nykyaikaisen maaseudun taiteen ystävien lähelle. Suomalaisen maaseudun tulevaisuus on Latvalalle intohimon asia: elämänmakuisilla, raikkailla ja tunnelmallisilla maalauksillaan hän haluaa herättää ihmisissä aitoja tunteita maaseutua kohtaan. Tietoisuuden kasvattaminen ja positiivisten tunteiden liittäminen maaseutuun ovatkin Latvalalle eräs tärkeimmistä syistä maalata ja saada siten äänensä kuuluviin. Suomalaista maaseutua ja eläintuotantoa ei saa jättää Eu:n jalkoihin. Ilmastomuutoksen myllerryksessä kotimainen, lähellä tuotettu maailman puhtain ruoka on meille etuoikeus. - Kuvailen itseäni yhden naisen maaseutuliikkeeksi, joka taistelee suomalaisten maanviljelijöiden ja karjankasvattajien aseman puolesta tekemällä maaseudusta ihmisille läheisen ja tärkeän taiteen kautta, kertoo Latvala. Modernit eläinmaalaukset koskettavat Latvalan rakastetut lehmämaalaukset ovat moderneja ja romanttisrealistisia. - Aivan kuten ihmiset, myös jokainen lehmä näyttää erilaiselta, Latvala selittää lähestymistapansa taiteeseen. Taiteilija haluaa kuvata eläinten kauneuden realistisesti, mikä vaatii tarkkaa ja viimeisteltyä otetta ja silmää. Taitavasti maalatut ilmeet miettiväisistä märehtijöistä tai niiden ilkikurisista virnistyksistä ovat Latvalan maalauksien tunnistettavimmat piirteet. Sanatonta vuorovaikutusta suoraan katsojan sydämeen. Samalla työt tuovat kunniaa eläimille, jotka sitä eivät muuten saa. Hän on huomannut, kuinka modernit eläinmaalaukset saavat ihmisissä aikaan iloa ja ne herättävät muistot eloon. Romanttisuus maalauksiin taas versoo Latvalan halusta tuoda esille, mitä maaseudun eläimet omistajilleen edustavat:– Jokaisella lehmällä on nimi, ne eivät ole vain tuotantokoneita ja omaisuutta; ne ovat rakkaita työtove-reita, kotieläimiä ja uskottuja. Hyvin käsitelty ja terve eläin on omistajalleen arvokas monella tasolla. Hän ei esimerkiksi maalaa taulujen lehmille korvamerkkejä vaan hän haluaa nähdä niiden inhimillisyyden ilman tarkasti asetettuja säännöksiä, ja välittää sen taiteesta nauttiville ihmisille. Hänen töitään on hankittu useisiin suomalaisiin ja kansainvälisiin maatalousalan yrityksiin sekä koti- ja ulkolaisiin taidekokoelmiin.
Päivi Latvalan näyttely Oman maan Mansikki 1.6.-4.7.
DigiVointi-hanke järjestää kaikille avoimen, maksuttoman työpajan teemalla Digitaalisten palveluiden vertailu.
Kenelle Avoin työpaja Etelä-Pohjanmaan hyvinvointi-, sosiaali- ja terveysalan pk-yrityksille ja muille toimijoille Sisältö Työpajan teemana on digitaalisten palveluiden vertailu. Työpaja rakentuu 45 minuutin asiantuntija-alustuksesta ja sen jälkeen yhteiskehittämisestä työpajoissa. Ilmoittaudu mukaan 12.6. mennessä Tervetuloa!
Työpaja digitaalisten palveluiden vertailusta
Maksuttomat kesäjumpat sekä kuntosaliopastus Jamilla (Erkkiläntie 2) kuntosali- ja jumppatilassa
JUMPAT Iltapäiväjumppa maanantaisin (13.6. ja 27.6. klo 16.30-17.30 sekä 20.6. klo: 18.30-19.30) Aamujumppa tiistaisin klo 10.00-10.45 (jumppakerrat: 14.6., 21.6., 28.6.) Jumpilla harjoitetaan musiikin säestämänä lihaskuntoa päälihasryhmille ja lopussa rauhoitellaan venyttelyillä. Jumpat sopivat kaiken kuntoisille ja ikäisille. Ota mukaasi vesipullo, jumppakengät ja jumppamatto. Jumppiin ei ennakkoilmottautumista. Tervetuloa mukaan! KUNTOSALIOPASTUS Liikunnanohjaaja on kuntosalilla paikalla kuntosaliopastuspäivinä ja kellonaikoina, jolloin on mahdollisuus tutustua kuntosaliin ohjaajan opastuksella. Halutessasi saat myös perustason harjoitteluopastusta sekä treenivinkkejä omaan harjoitteluun. Aiempaa kokemusta kuntosaliharjoittelusta ei tarvitse olla, opastus on tarkoitettu kaikille harjoittelusta kiinnostuneille. Kuntosaliopastukseen ei ole ennakkoilmoittautumista. Tule rohkeasti tutustumaan kuntosaliin liikunnanohjaajan opastuksella! Kuntosaliopastuksen päivät ja kellonajat: Maanantaisin klo 15.30-16.30 (päivät: 13.6., 27.6.) Tiistaisin klo 11.00-12.00 (päivät: 14.6., 21.6., 28.6.) Mikäli sinulla on kysyttävää, ota yhteyttä liikunnanohjaajaan puh. 0443502380 arkena klo: 9-16 / Jutta Väkeväinen
Kansainväliset yleisurheilun moniottelut Seinäjoen Keskuskentällä 11. - 12.6.2022
Pohjoismaisten seitsen- ja kymmenottelijoiden parhaimmisto kilpailee Seinäjoen Seudun Urheilijat ry:n isännöimänä Seinäjoen Keskuskentällä kaksipäiväisessä kisatapahtumassa 11. - 12.6.2022. Pohjoismaiden mestaruuskilpailuissa kamppaillaan miesten ja naisten sarjojen lisäksi myös alle 20- sekä alle 18-vuotiaiden sarjoissa. Kilpailuilla on erityisen merkittävä status kesän arvokilpailuihin pääsyn kannalta. Sijoitukset moniottelussa kerryttävät ns. rankingpisteitä. Suomi tuo moniotteluun erittäin kilpailukykyisen joukkueen tähtinään mm. Juuso Hassin, joka on viime vuodet hallinnut miesten ottelurintamalla mm. ottaen neljä Kalevan kisamestaruutta. Maakunnan edustuksesta kantaa vastuun Ähtärin lupaava ottelija Juuso Toivonen. Hassin vanaveteen aikuissarjassa noussut nuori kaimansa poimi aikanaan ikäluokkansa Suomen mestaruudet vuosi toisensa jälkeen. Suomen kovan joukkueen haastaa pohjoismainen otteluparhaimmisto. Luvassa on kiinnostava ja korkeatasoinen yleisurheiluviikonloppu. Nyt, jos koskaan, kannattaa tulla paikan päälle seuraamaan. Vapaa pääsy! Kioski palvelee.
Ennakkoliput 19 €, portilta 20€. Alle 13 vuotiaat ilmaiseksi.
Koko perheelle sopivat, hengelliset festarit kauniissa Fagerkullan pappilan miljöössä Alajärven Lehtimäen Kirkonkylällä.
FAGERKULLAFEST 2022 Fagerkullafest 2022 siintää reilun kuukauden päässä - keskiviikkona 6.7. Fagerkullan pappilan pihapiiri täyttyy klo 18 ainutlaatuisesta tunnelmasta ja upea esiintyjäkaarti musisoi festistagella! Tänä vuonna musiikkikattauksesta vastaavat ☆ valovoimainen, lahjakas artisti Ilta ☆ pappilan isäntä Marko Isolehto & Ensemble 21 solisteineen ☆ Festien kummisetä Jukka Leppilampi vaimonsa Tove Wingren-Leppilammen kanssa Ennakkoliput ovat myynnissä osoitteessa https://events.liveto.io/events/fagerkullafest-2022 ti 5.7. asti, hintaan 19€. Sen jälkeen lippuja on ostettavissa suoraan tapahtuman portilta hintaan 20 €. Alle 13 vuotiaat pääsevät sisään maksutta. Festialueella on tuttuun tapaan tarjolla purtavaa ja juomista vapaaehtoisen kahvimaksun periaatteella. Festit päätetään tänä vuonna kaikille avoimeen yömessuun, joka alkaa klo 22. Seuraa meitä Facebookissa, Instagramissa tai vieraile kotisivuillamme www.fagerkullanpappila.fi!
Tarkka osoite: Kirkonkyläntie 219, 63510 Lehtimäki Kk (Alajärvi). Tapahtumassa peltoparkki. INVAjättö-/noutopaikka pappilan pihassa.